b'\n_START_ARTICLE_\nJukurit kaudella 2008\xe2\x80\x932009\n_START_SECTION_\nPelitapa\n_START_PARAGRAPH_\nRunkosarjassa pelattiin edelliskausien tapaan 12 joukkueen nelinkertainen sarja eli yhteens\xc3\xa4 44 ottelua. Lis\xc3\xa4ksi kukin joukkue pelasi yhden kotiottelun Suomen alle 20-vuotiaiden maajoukkuetta vastaan. Varsinaisella peliajalla saavutetusta voitosta sai kolme pistett\xc3\xa4, kun taas h\xc3\xa4vinnyt joukkue j\xc3\xa4i pisteitt\xc3\xa4. Mik\xc3\xa4li ottelu venyi jatkoajalle tai viiden minuutin jatkoajan j\xc3\xa4lkeen rankkareihin, voittaja sai kaksi ja h\xc3\xa4vi\xc3\xa4j\xc3\xa4 yhden pisteen._NEWLINE_Kauden p\xc3\xa4\xc3\xa4tteeksi Mestiksen mestari pelasi SM-liigakarsinnoissa SM-liigan viimeiseksi j\xc3\xa4\xc3\xa4nytt\xc3\xa4 joukkuetta vastaan paras seitsem\xc3\xa4st\xc3\xa4 -j\xc3\xa4rjestelm\xc3\xa4ll\xc3\xa4. Kotietu oli SM-liigajoukkueella.\n_START_SECTION_\nPekka Lipi\xc3\xa4inen otti ohjat\n_START_PARAGRAPH_\nJukurit palkkasi Pekka Lipi\xc3\xa4isen apuvalmentajaksi Timo Turusen. Toistaiseksi voimassa olevalla sopimuksella Jukureissa kiekkoillut Teemu Paakkarinen siirtyi Jukureista Puolaan loppukauden mittaisella sopimuksella. Lipi\xc3\xa4isen aika Jukurien p\xc3\xa4\xc3\xa4valmentajana alkoi heti kahdella voitolla: D Team ja Titaanit. Kory Bakerin loukkaannuttua Kotkassa h\xc3\xa4nen paikkansa ykk\xc3\xb6sen keskelt\xc3\xa4 otti Iivo Hokkanen. Seuraavalla viikolla Jukurit pelasi hyv\xc3\xa4n pelin Vantaalla ja olisi ansainnut voiton, mutta t\xc3\xa4ll\xc3\xa4 kertaa pisteet j\xc3\xa4iv\xc3\xa4t Vantaalle. Seuraava ottelu oli sarjak\xc3\xa4rki TuToa vastaan Kalevankankaalla. Jukurit pelasi kauden parhaan pelins\xc3\xa4 ja voitti 3-1. Pari p\xc3\xa4iv\xc3\xa4\xc3\xa4 my\xc3\xb6hemmin Jukurit murskasi SaPKon 1-6 lukemin. Lipi\xc3\xa4inen oli saanut k\xc3\xa4\xc3\xa4nnetty\xc3\xa4 Jukureiden kurssin yl\xc3\xb6s, ja peli n\xc3\xa4ytti jo todella hyv\xc3\xa4lt\xc3\xa4. Surkean alkukauden takia Jukurit majaili kuitenkin sarjataulukon 7. sijalla.\n_START_SECTION_\nRunkosarjan j\xc3\xa4lkeiset ottelut\n_START_PARAGRAPH_\nJukurien kausi jatkui runkosarjan j\xc3\xa4lkeen play-offeilla tai play-outeilla.'